**HARIDUSLIKE ERIVAJADUSTEGA ÕPILASTE TUGISÜSTEEMID JA NENDE RAKENDAMISE KORD HAANJA KOOLIS**

**Üldsätted**

* Koolis lähtutakse õppe korraldamises kaasava hariduse põhimõtetest – tulenevalt õpilase individuaalsetest võimetest ja vajadustest tagatakse õpilase elukohajärgses haridusasutuses õpilasele võimetekohane õpe ja vajalik tugi õpetajate ja tugispetsialistiga koostöös.
* Koolis tagatakse vajaduse korral õpilasele tasuta eripedagoogi, logopeedi, psühholoogi ja sotsiaalpedagoogi teenus.
* Koolis pakutav tugi jaguneb üldiseks, tõhustatud ja eritoeks.

**Üldtoe raames** rakendatakse Haanja Koolis:

* õpilaste individuaalseid eripärasid ja võimeid arvestav õppekorraldus tunnis, diferentseeritud hindamine;
* aine- ja klassiõpetajate konsultatsioonitunnid;
* individuaalse õppekava rakendamine riikliku õppekava raames;
* pikapäevarühm;
* eripedagoogiline ja/või logopeediline õpiabi rühmas või individuaaltunnis õpilasele; vajadusel vanema nõustamine;
* tugispetsialistide nõustamistunnid koolis õpilastele, õpetajatele, vanematele;
* õpilaste arenguvestlused;
* soovitamine vanemal pöörduda Kagu-Eesti Rajaleidja nõustamiskomisjoni;
* täiendav õppetöö õppeaasta lõpus;
* õpilase individuaalse arengu kaardi täitmine, arengu ja tugisüsteemide tõhususe hindamine.

**Tõhustatud- ja eritoe raames** lähtub Haanja Kool erivajadustega õpilaste õppe korraldamisel võimaluste piires koolivälise nõustamismeeskonna soovitustest ning lapsevanema nõusolekust.

**Tuge vajava õpilase toetamine koolis**

Tugispetsialist:

* teeb koostööd õpetajate ja teiste (tugi)spetsialistidega (sh kooliväliste spetsialistidega) õpilase abi- ja toetusvajaduse väljaselgitamiseks ning hindab õpilase arengut ja toimetulekut õpikeskkonnas eriala kompetentsist lähtuvalt;
* nõustab ja toetab õpetajat õpilase õppe- ja arendustegevuse planeerimisel ning läbiviimisel, õpilasele sobiva õppemetoodika ja õppevormi leidmisel, sobilike õppematerjalide, abivahendite valimisel ja kohandamisel ning individuaalse õppe korralduse kava või õppekava koostamisel;
* toetab ja suunab õpilast esile kerkinud probleemide lahendamisel ning kavandab ja viib läbi õpilase erivajadusest tulenevalt sekkumisi ning õpilase arengut, toimetulekut ja sotsiaalset tegevusvõimet toetavaid tegevusi individuaalselt või rühmas ning hindab rakendatud meetmete tulemuslikkust;
* koostöös teiste tugispetsialistidega nõustab kooli juhtkonda, õpetajaid ja kooli töötajaid erivajadustega õpilaste õppe korraldamisel, õpilase vajadusi arvestava arengu- ja õpikeskkonna kujundamisel ja õpilase toetamiseks sobivate meetmete valikul;
* nõustab erialase pädevuse piires vanemaid ja perekonda lapse arengu ja toimetuleku toetamisega seotud küsimustes;
* teeb vajadusel koostööd meditsiini-, rehabilitatsiooni-, sotsiaalvaldkonna jm spetsialistidega õpilasele vajaliku toe pakkumiseks.

Tulenevalt erialasest pädevusest on:

* **aineõpetaja**
* **klassijuhataja**
* **HEV koordineerija** ülesandeks on haridusliku erivajadusega õpilase õppe ja arengu toetamiseks vajaliku koostöö korraldamine tugispetsialistide, andekate õpilaste juhendajate ja õpetajate vahel. Ta toetab õpetajat töös hariduslike erivajadustega õpilastega, määrab koostöös spetsialistidega sobiva õpiabivormi ja jälgib/hindab õpiabi tõhusust, suunab õpilase individuaalse arengu kaardi täitmist. Tulenevalt vajadusest teavitab ja nõustab koordineerija lapsevanemat, teeb ettepanekuid juhtkonnale vajalike meetmete rakendamiseks, koordineerib tugisüsteemi koostööd koolis ning vastavate asutustega;
* **eripedagoogi** ülesandeks õpilase arengu- ja õpioskuste taseme kindlaks tegemine ja tema arengut mõjutavate tegurite ning õpivajaduste välja selgitamine; õpetajate juhendamine ja nõustamine õpilase õppe planeerimisel ja läbiviimisel; õpiabirühma- või individuaaltundide ettevalmistamine ja läbiviimine õppeasutuses;
* **logopeedi** ülesandeks õpilase kommunikatsioonivõime hindamine, kommunikatsioonihäiretega õpilaste väljaselgitamine, nende suulise ja kirjaliku kõne arengu toetamine ning neile sobiva suhtluskeskkonna soovitamine; õpetajate toetamine õpilaste kommunikatsioonivõime arendamisel, taastamisel ning kompenseerimisel;
* **koolipsühholoogi** ülesandeks õpilase psühholoogilist arengut ja õppeprotsessis toimetulekut mõjutavate tegurite (psüühilised protsessid, isiksuse omadused, emotsionaalne seisund, vaimse tervise probleemid, suhtlemis- ja käitumisoskused) hindamine; õpilase nõustamine isikliku elu, õppetööga ning vaimse tervisega seotud probleemidega toimetulekul, tunnetusprotsesside, vaimsete võimete, käitumis- ja suhtlemisoskuste arendamisel ning õpi- ja karjäärivalikute tegemisel; õpilase toetamine ning vanema ja kooli personali nõustamine kriisisituatsioonist väljatulekuks toe korraldamisel;
* **sotsiaalpedagoogi** ülesandeks on õpilase sotsiaalsete oskuste hindamine ning tema eakohast tegutsemisvõimet takistavate tegurite analüüsimine, õpilase suhtlemisoskuse ja sotsiaalse pädevuse kujundamine ja toetamine; koolis esilekerkivate õpilaste sotsiaalsete ja koolikohustuse täitmist takistavate probleemide kaardistamine, nende ennetus- ja lahendustegevuste koordineerimine.
* **abiõpetaja** abistab tervise-, õpi- ja käitumisprobleemidega õpilasi, kes vajavad suunamist ainetunnis või koolipäeva vältel. Abiõpetaja töötab erivajadustega õpilastega koostöös õpetajaga, vajadusel tugisüsteemi spetsialistide juhendamisel, tagamaks õppeprotsessi efektiivsuse tunnis
* **õpetaja abi**
* **tugiisik**

**Hariduslike erivajadustega õpilaste õppe korraldamine**

* **Tugisüsteemides osalevate töötajate koosolek.** Üld-, tõhustatud ja eritoega seotud küsimusi käsitletakse tugisüsteemi-töökoosolekutel. Kooliaasta alguse õppenõukogus arutatakse läbi kõigi õpilaste toimivad toed, kinnitatakse nende jätkamine tugisüsteemis, lisatakse uusi ettepanekuid. Õppeaasta vältel toimuvad koosolekud vastavalt vajadusele. Ettepanekuid teemade käsitlemiseks võivad teha kõik õpetajad ja tugispetsialistid. Koostöö tulemusena määratakse või täpsustatakse õpilasele vajalik tugisüsteem ning esitatakse soovitused kooliväliste spetsialistide kaasamiseks.
* **Õpilase individuaalse arengu jälgimise kaart (ÕIAJK).** Kaardi vormid on elektroonilised. Tugiteenuseid saavatele õpilastele avab HEV koordinaator ÕIAJK (ka üldtoe õpilastele). Kaarti täidavad klassiõpetajad, klassijuhatajad, aineõpetajad, tugispetsialistid.

Tugisüsteemide rakendamise korda rakendatakse kooskõlas Haanja kooli õppekavaga.